<classify> Mchezo huo uliochezwa kwenye Uwanja wa Amaan usiku wa kuamkia jana, ulianza kwa Black Sailor kushinda bao la mapema lililofungwa na Ali Khalifa katika dakika ya nane.Kuingia kwa bao hilo kulizidisha kasi ya mashambulizi kwa timu hiyo huku wakikosa nafasi nyingi za wazi, lakini baadaye Black Sailor walionekana kudorora katika mashambulizi, hali iliyotoa mwanya kwa wapinzani wao kusawazisha na kuongeza bao.Jangombe Boys ambayo inafundishwa na kocha Issa Othman Amasha ambaye ni mchezaji wa Miembeni inayoshiriki Ligi Kuu ya Zanzibar, alijitahidi kutoa maelekezo kwa wachezaji wake na kufanikiwa kusawazisha bao hilo katika dakika ya 38 lililofungwa na Is-haka Said.Miamba hiyo iliendelea kushambuliana kwa zamu na kwenda mapumziko kila mmoja akiwa na haina bao.Kuanza kwa kipindi cha pili, kila upande ulijaribu kufanya mabadiliko huku mabadiliko yaliyofanywa na Jangombe yakiwa mwanga wa kuwawezesha kupata ushindi na kuvunja matumaini ya Black Sailor ya kucheza Ligi Kuu mwakani.Bao la pili ambalo liliwanyongonyesha wapinzani wao lilifungwa na Khamis Mussa kwa shuti kali lenye umbali wa mita 24 kutoka kusini mwa uwanja huo, ambalo alilifunga kwenye dakika ya 69.Jangombe Boys na Black Sailor zote zimebakisha mchezo mmoja ambapo Black Sailor imeshacheza mechi mbili na kufungwa mechi zote, na ili isonge mbele itategemea na matokeo ya mchezo wa jana usiku ambao wapinzani wao watakaocheza nao mechi ya mwisho.  <topic>: michezo 